इस पकोड़े वाले की कमाई इतनी कि इनकम टैक्स को छापा मारना पड़ा!  
सालाना आय एक से सवा लाख रुपये घोषित की थी
वास्तव में 60 लाख रुपये का सालाना मुनाफ़ा कमा रहे
लुधियाना में प्रसिद्ध है पन्ना पकोड़े वाले की दुकान
इनकम टैक्स की रेड ने अगर सरदार पन्ना सिंह पकोड़े वाले की पकोड़ों की इस दुकान मे अगर कोई एक चीज बदली है तो वह ये कि इस दुकान के पकोड़े अब पहले से और अधिक बिकने लगे हैं. रेड की खबर आने के बाद जो लोग यहां नहीं भी आते थे अब वह भी इधर का चक्कर लगाकर पकोड़ों का जायका उठा रहे हैं. क्योंकि वह देखना चाहते हैं कि आखिर यह कौन सी पकोड़ों की दुकान है जिस पर इनकम टैक्स रेड कर रहा है. तो लोग दुकान देखने आते हैं और पकौड़ा का ज़ायका लेकर चले जाते हैं.